Man met 18 renosterhorings betrapArgieffoto ŉ Chinese man is Woensdagmiddag op die OR Tambo Internasionale Lughawe in hegtenis geneem nadat 18 renosterhorings in sy besit gevind is. Die SAPD het in ŉ verklaring gesê die 28-jarige man is voorgekeer nadat die Valke se eenheid vir ernstige georganiseerde misdaad ŉ wenk ontvang het. Die man het pas van Namibië op die lughawe aangekom en was op pad om ŉ SAL-vlug na Hongkong te haal. Die man se bagasie is deursoek en 18 renosterhorings van altesaam 43 kg is in die bagasie gevind. Die horings se geraamde waarde is R6,6 miljoen. Die man sal Vrydag in die Kemptonpark-landdroshof verskyn.